68 ernstig beseer toe twee busse botsArgieffoto. Foto: Netcare911 Altesaam 68 mense is ernstig beseer nadat twee busse Donderdagoggend op die N1-snelweg buite Bloemfontein gebots het. Volgens Santi Steinmann, ŉ woordvoerder van Netcare 911, het die ongeluk omstreeks 07:00 sowat 35km buite die stad plaasgevind. “Een bus het van agter af in die ander bus vasgery,” het sy gesê. “Die 68 mense het ernstige beserings opgedoen. Hulle is op die toneel gestabiliseer en na verskeie nabygeleë hospitale geneem vir verdere behandeling en waarneming.” Die oorsaak van die ongeluk is nog nie bekend nie, en word deur die polisie ondersoek.